
Ministru kabineta sēdes protokollēmums

Rīkojuma projekts "Par atļauju Kultūras ministrijai (Nacionālajam kino centram) uzņemties jaunas valsts budžeta ilgtermiņa saistības un veikt Latvijas iemaksu Eurimages seriālu kopražojumu atbalsta programmā (Programme for Series Co-Productions) un Eiropas solidaritātes fondā Ukrainas filmu atbalstam (The European Solidarity Fund For Ukrainian films)"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Atbalstīt apropriācijas pārdali Kultūras ministrijas resora ietvaros 2025. gadā, pārdalot finansējumu 160 000 euro apmērā no valsts budžeta apakšprogrammas 22.02.00 "Kultūras pasākumi, sadarbības līgumi un programmas" uz valsts budžeta apakšprogrammu 19.03.00 "Filmu nozare", lai Kultūras ministrija (Nacionālais kino centrs) veiktu Latvijas iemaksu Eurimages seriālu kopražojumu atbalsta programmā (Programme for Series Co-Productions) 120 000 euro apmērā un Eiropas solidaritātes fondā Ukrainas filmu atbalstam (The European Solidarity Fund For Ukrainian films) 40 000 euro apmērā.
· 4. Kultūras ministrijai iesniegt priekšlikumu Finanšu ministrijā Kultūras ministrijas budžeta bāzes izdevumu precizēšanai 2026. gadam un turpmākajiem gadiem 120 000 euro apmērā, pārdalot finansējumu no valsts budžeta apakšprogrammas 22.02.00 "Kultūras pasākumi, sadarbības līgumi un programmas" uz valsts budžeta apakšprogrammu 19.03.00 "Filmu nozare", lai Kultūras ministrija (Nacionālais kino centrs) nodrošinātu Latvijas iemaksu Eurimages seriālu kopražojumu atbalsta programmā (Programme for Series Co-Productions).

